ai4bharat/Pralekha huggingface dataset:
મંત્રીમંડળ
મંત્રીમંડળે ભારત અને ફિનલેન્ડ વચ્ચે પર્યાવરણ ક્ષેત્રે સહયોગ અંગે સમજૂતી કરારને મંજૂરી આપી
પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને ફિનલેન્ડ વચ્ચે પર્યાવરણ ક્ષેત્રે થયેલા સહયોગના કરારને મંત્રીમંડળે મંજૂરી આપી છે. આ સહયોગના કરારથી બંને દેશો વચ્ચે, બંને દેશોમાં લાગુ પડતા કાયદાઓને આધિન તથા કાનૂની જોગવાઈઓને ધ્યાનમાં લઈને પર્યાવરણ સુરક્ષા અંગે તથા કુદરતી સ્રોતોના વ્યવસ્થાપન અંગે સમાનતા, પરસ્પરના લાભ તથા આદાન-પ્રદાનના લાંબાગાળાના અને ઘનિષ્ઠ સહયોગને સ્થાપિત કરવામાં તેમજ તેને પ્રોત્સાહન આપવામાં સહયોગ મળશે.
આ સમજૂતી કરારને કારણે પર્યાવરણની વધુ સારી સુરક્ષા માટે અત્યાધુનિક ટેકનોલોજી અને ઉત્તમ પ્રણાલીઓ, વધુ સારી જાળવણી તેમજ જળવાયુ પરિવર્તનનું વધુ સારુ વ્યવસ્થાપન તેમજ વન્ય જીવોની સુરક્ષા અને જાળવણી માટે સહયોગ પ્રાપ્ત થવાની અપેક્ષા છે.
આ સમજૂતી કરાર હેઠળ સહયોગનાં ક્ષેત્રોમાં નીચેની બાબતોનો સમાવેશ થશે :
- હવા અને વાયુનું પ્રદૂષણ રોકવું, હવાનું શુદ્ધિકરણ કરવું, પ્રદૂષિત થયેલી જમીનમાં સુધારા કરવા
- જોખમી કચરા સહિતનું વેસ્ટ મેનેજમેન્ટ તથા કચરાનુ ઊર્જામાં રૂપાંતર કરવાની ટેકનોલોજીનો વિકાસ
- સરક્યુલર ઈકોનોમીને પ્રોત્સાહન, ઓછા કાર્બનવાળા ઉપાયો, જંગલો સહિતના કુદરતી સ્રોતોનુ સાતત્યપૂર્ણ વ્યવસ્થાપન
- જળવાયુ પરિવર્તન
- પર્યાવરણ અને જંગલોનુ મોનિટરીંગ તથા ડેટા મેનેજમેન્ટ
- દરિયાઈ અને સાગરકાંઠાના સ્રોતોની જાળવણી
- દરિયાઈ/સમુદ્રમાં આવેલા ટાપુઓનુ સુસંકલિત જળ વ્યવસ્થાપન
- બંને પક્ષકારો સાથે સંયુક્ત રીતે નક્કી કરાયેલ અન્ય ક્ષેત્રો
પૂર્વભૂમિકા:
પર્યાવરણ બાબતે ચિંતાજનક મુદ્દા વધવાની પ્રક્રિયા કોઈ દેશ પૂરતી સિમિત નથી પરંતુ તેનાથી સમગ્ર વિશ્વ માટે ખતરો ઊભો થઈ રહ્યો છે. ભારતનો સમાવેશ દુનિયાના ઉભરતા અર્થતંત્રોમાંના એક અર્થતંત્ર તરીકે થાય છે. તે લાંબો સાગરકાંઠો ધરાવે છે. અને તેનુ જૈવિક વૈવિધ્ય પણ ઘણું સમૃદ્ધ છે. ફિનલેન્ડની પર્યાવરણને લગતી સમસ્યાઓમાં હવા ને વાયુના પ્રદૂષણ અને તેના વન્ય જીવનને બચાવી લેવાનો સમાવેશ થાય છે. ફિનલેન્ડની મુખ્ય પર્યાવરણ એજન્સી એ પર્યાવરણ મંત્રાલય છે, જેની સ્થાપના વર્ષ 1983માં કરવામાં આવી હતી. દેશ તથા આસપાસના દેશોમાંથી ઔદ્યોગિક પ્રદૂષણને કારણે હવા તથા પાણી પુરવઠાની શુદ્ધિને અસર થાય છે. આ દેશ જળ પ્રદૂષણ, અને કુદરતી સ્રોતોની વધતી જતી માંગનો સામનો કરી રહ્યો છે. બંને દેશો વેસ્ટ વોટર મેનેજમેન્ટ, નષ્ટ થતી પ્રજાતિઓની જાળવણીની સમસ્યા જળ અને વાયુ પ્રદૂષણનુ નિયંત્રણ જેવી પર્યાવરણને લગતી સમસ્યાઓનો તથા કુદરતી સ્રોતોની વધતી માંગનો સામનો કરી રહ્યાં છે.
બંને દેશો માટે વધતી જતી પર્યાવરણલક્ષી સમસ્યાઓ પર અંકુશ લાવવાની આવશ્યકતાને કારણે બંને દેશોએ હાથ મિલાવવાનુ નક્કી કર્યું છે અને લાંબા ગાળા માટે પર્યાવરણ સુરક્ષા અને કુદરતી સ્રોતોના વ્યવસ્થાપન માટે ઘનિષ્ઠ સહયોગ સ્થાપવાનો નિર્ણય કર્યો છે અને એ માટે વધુ સારા પર્યાવરણ માટે સાનુકૂળ નિવડે તેવી નવીન ટેકનોલોજી અને ઉત્તમ પ્રણાલીઓનો ઉપયોગ કરવાનો નિર્ણય કર્યો છે.
NP/J.Khunt/GP/RP
(Visitor Counter : 108
પ્રધાનમંત્રીનું કાર્યાલય
પ્રધાનમંત્રીએ મિશન અમૃત સરોવરને બિરદાવ્યું
પ્રધાનમંત્રી શ્રી નરેન્દ્ર મોદીએ મિશન અમૃત સરોવરની પ્રશંસા કરી છે અને કહ્યું છે કે જે ઝડપે દેશભરમાં અમૃત સરોવરનું નિર્માણ થઈ રહ્યું છે તે અમૃત કાળ માટેના આપણા સંકલ્પોમાં નવી ઊર્જા ભરવા જઈ રહ્યું છે.
એક ટ્વીટમાં કેન્દ્રીય જલ શક્તિ મંત્રી શ્રી ગજેન્દ્ર સિંહ શેખાવતે માહિતી આપી હતી કે 40 હજારથી વધુ અમૃત સરોવર રાષ્ટ્રને સમર્પિત કરવામાં આવ્યા છે. તેમણે એમ પણ કહ્યું છે કે 15 ઓગસ્ટ 2023 સુધીમાં 50 હજાર અમૃત સરોવર બનાવવાનું લક્ષ્ય છે.
કેન્દ્રીય મંત્રીના ટ્વીટનો જવાબ આપતા પ્રધાનમંત્રીએ કહ્યું;
ખૂબ અભિનંદન! દેશભરમાં જે ઝડપે અમૃત સરોવરોનું નિર્માણ થઈ રહ્યું છે તે અમૃત કાળ માટેના આપણા સંકલ્પોમાં નવી ઊર્જાનો સંચાર કરશે."
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
ગૃહ મંત્રાલય
કેન્દ્રીય ગૃહમંત્રી શ્રી અમિત શાહે આજે આંતરરાષ્ટ્રીય સાક્ષરતા દિન નિમિત્તે રાષ્ટ્રને શુભેચ્છા પાઠવી
"પ્રધાનમંત્રી મોદીના સ્વપ્નદ્રષ્ટા નેતૃત્વ હેઠળની અમારી સરકાર બાળકોને સશક્તિકરણ આપી રહી છે અને તેના ધ્યેય પ્રમાણે 'બધા માટેનું શિક્ષણ' મિશન માટે અવિરત પ્રયાસ કરી રહી છે.
"મોદી સરકારના સુધારાઓ જેવા કે એનઇપી, બેટી બચાવો-બેટી પઢાવો, સમગ્ર શિક્ષા અભિયાન વગેરે તે માટેની પ્રતિબદ્ધતાને પ્રતિબિંબિત કરે છે"
આંતરરાષ્ટ્રીય સાક્ષરતા દિવસ 2020 "કોવિડ-19 કટોકટીમાં અને ત્યારબાદના સાક્ષરતા શિક્ષણ અને અધ્યયન" પર કેન્દ્રિત છે”
કેન્દ્રીય ગૃહમંત્રી શ્રી અમિત શાહે આજે આંતરરાષ્ટ્રીય સાક્ષરતા દિન નિમિત્તે રાષ્ટ્રને શુભેચ્છા પાઠવી હતી. કેન્દ્રીય ગૃહમંત્રીએ પોતાના ટ્વિટમાં જણાવ્યું હતું કે, “પ્રધાનમંત્રી શ્રી નરેન્દ્ર મોદીના સ્વપ્નદ્રષ્ટા નેતૃત્વ હેઠળની અમારી સરકાર તેના ધ્યેય પ્રમાણે બાળકોને સશક્તિકરણ અને એનઇપી, બેટી બચાવો-બેટી પઢાવો, સમગ્ર શિક્ષા અભિયાન વગેરે જેવા સુધારાઓ દ્વારા 'બધા માટેનું શિક્ષણ' તરફ અવિરતપણે કાર્ય કરી રહી છે.”
આંતરરાષ્ટ્રીય સાક્ષરતા દિવસ 2020 "કોવિડ-19 કટોકટીમાં અને ત્યારબાદના સાક્ષરતા શિક્ષણ અને અધ્યયન" પર ધ્યાન કેન્દ્રિત કરે છે, ખાસ કરીને શિક્ષણશાસ્ત્રીઓની ભૂમિકા અને શિક્ષણ શાખાઓ બદલવા પર આધારિત છે. તેની થીમ આજીવન શિક્ષણના પરિપ્રેક્ષ્યમાં સાક્ષરતા શિક્ષણને પ્રકાશિત કરે છે અને તેથી મુખ્યત્વે યુવાનો અને પુખ્ત વયના લોકો પર ધ્યાન કેન્દ્રિત કરે છે.
SD/GP/BT
(
સ્વાસ્થ્ય અને પરિવાર કલ્યાણ મંત્રાલય
સ્વાસ્થ્ય મંત્રાલયે પરિવાર સહભાગિતા દેખરેખની યોજના તેમજ અમલીકરણ માટે સંચાલન સંબંધી દિશા-નિર્દેશો જારી કર્યા
નવી દિલ્હી, 28-07-2017
સ્વાસ્થ્ય તેમજ પરિવાર કલ્યાણ મંત્રાલયે હાલમાં જ નવજાત શિશુના સ્વાસ્થ્ય સુધારના ઉદ્દેશ્ય સાથે પરિવાર સહભાગિતા દેખરેખ ની યોજના તેમજ અમલીકરણ માટે સંચાલન સંબંધી દિશા-નિર્દેશો જારી કર્યા. આ દિશા-નિર્દેશો, એ લોકો માટે માર્ગદર્શક તરીકે કાર્ય કરશે જે નવજાત દેખરેખ આધારિત સુવિધા એકમમાં એફપીસી શરૂ કરવાના ઈરાદો ધરાવે છે. દસ્તાવેજમાં નવજાત દેખરેખ એકમોમાં મૂળભૂત માળખું, પ્રશિક્ષણ, સ્વાસ્થ્ય દેખરેખ પ્રદાતાઓ અને એફપીસીના અમલીકરણની દિશામાં લીધેલા પગલાની માહિતી હશે. એફપીસીના પરિચાલન દિશાનિર્દેશ દરેક હિતધારકો માટે છે કે જે નવજાત શિશુ દેખરેખની પ્રક્રિયામાં સામેલ છે.
દિશા-નિર્દેશોમાં દ્રષ્ટિકોણના વિવિધ પાસાઓ, મૂળભૂત માળખામાં પરિવર્તનની ચર્ચા કરાઈ છે. જેનાથી ‘ખાસ નવજાત શિશુ ચિકિત્સા એકમો’ માં એફપીસીની સ્થાપનામાં મદદ મળશે જેથી એફપીસીમાં રાજ્ય અને જિલ્લા પ્રબંધકના સંવેદીકરણ, એફપીસી શરૂ કરવા માટે એસએનસીયૂની પ્રાથમિકતા, એનએનસીયૂમાં પરિવાર ભાગીદારી દેખરેખ વાતાવરણનું નિર્માણ, વાલીઓની હાજરી માટે આપૂર્તિની ઉપલબ્ધતા સુનિશ્ચિત કરવી, એસએનસીયૂ માટે એસએનસીયૂ સ્ટાફના પ્રશિક્ષણ, એફપીસી અમલીકરણ માટે સ્વાસ્થ્ય દેખરેખ સુવિધા પ્રદાતાઓની ભૂમિકા અને એફપીસી માટે સંસ્થાગત સમર્થન.
એફપીસી અંતર્ગત માળખાગત પ્રશિક્ષણ કાર્યક્રમ ના મધ્યમથી નવજાત શિશુ દેખરેખમાં વાલીઓની હાજરીની ક્ષમતાનું નિર્માણ કરાયું છે. નવજાત શિશુ દેખરેખ એકમોમાં વર્તમાન સ્ટાફ સતત દેખરેખ અને સહાયની સુવિધા પૂરી પાડશે. આના અમલીકરણ માટે દિશા-નિર્દેશો રાજ્યોને જારી કરી દેવામાં આવ્યા છે અને એવી આશા રખાઈ છે કે જ્યારે રાજ્ય આ દિશા-નિર્દેશોને પોતાને ત્યાં લાગુ કરશે તો દેખરેખની ગુણવત્તામાં વધુ સુધાર આવશે.
બિમાર અને નવજાત શિશુની અવસ્થા ઘણી નાજૂક હોય છે, જેના સંરક્ષણ માટે ખાસ દેખરેખની આવશ્યકતા હોય છે. જીવનના પ્રથમ વર્ષ સુધી તો ખાસ દેખરેખ તેમજ પોષણની જરૂરીયાત હોય છે. રાષ્ટ્રીય સ્વાસ્થ્ય મિશન અંતર્ગત દેશભરમાં 700 થી વધુ ખાસ નવજાત શિશુ દેખરેખ એકમો  સ્થાપિત કરાયા છે જ્યાં સતત 24 કલાક પ્રશિક્ષિત સ્ટાફ દ્વારા નવજાત શિશુઓની દેખરેખ કરાય છે.
હાલના વર્ષોમાં એવો અનુભવ કરાયો છે કે જો નવજાત શિશુના હોસ્પીટલમાં રોકાણ દરમિયાન વાલીઓને નવજાત શિશુઓની દેખરેખનું પ્રશિક્ષણ અપાય તો એ ઘણું સારું રહેશે. જેનાથી શિશુને ડિસ્ચાર્જ કરાયા બાદ માતા-પિતા યોગ્ય રીતથી પોતાના બાળકની દેખરેખ કરી શકશે. આવી સ્થિતિમાં સ્વાસ્થ્ય દેખરેખની દિશામાં ‘પરિવાર સહભાગિતા દેખરેખ’ એક મહત્વની અવધારણા બની ગયું છે.
J.Khunt/GP ક્રમાંક : 424
(Visitor Counter : 139
આંકડાશાસ્ત્ર અને કાર્યક્રમ અમલીકરણ મંત્રાલય
ભારતમાં પેરોલ રિપોર્ટિંગ - એક ઔપચારિક રોજગાર પરિપ્રેક્ષ્ય
રાષ્ટ્રીય આંકડાકીય કાર્યાલય , આંકડા અને કાર્યક્રમ અમલીકરણ મંત્રાલયે દેશના રોજગાર આઉટલુક પર પ્રેસનોટ બહાર પાડી છે જે સપ્ટેમ્બર, 2017 થી જુલાઈ, 2023ના સમયગાળાને આવરી લે છે, જેમાં પ્રગતિનું મૂલ્યાંકન કરવા માટે પસંદગીની સરકારી એજન્સીઓ પાસે ઉપલબ્ધ ચોક્કસ પરિમાણો વહીવટી રેકોર્ડના આધારે છે.
વિગતવાર નોંધ જોડાયેલ છે.

CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 56
પ્રધાનમંત્રીનું કાર્યાલય
પ્રધાનમંત્રીએ ડેનમાર્કના પ્રધાનમંત્રી તરીકે સુશ્રી મેટ ફ્રેડરિકસેનને પુનઃ ચૂંટવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ડેનમાર્કના પ્રધાનમંત્રી તરીકે સુશ્રી મેટ ફ્રેડરિકસેનને પુનઃ ચૂંટવા બદલ અભિનંદન પાઠવ્યા છે.
પ્રધાનમંત્રીએ ટ્વીટ કર્યું;
"ડેનમાર્કના પ્રધાનમંત્રી તરીકે પુનઃચૂંટાવા બદલ શ્રીમતી મેટ ફ્રેડરિકસેનને હાર્દિક અભિનંદન. હું ભારત-ડેનમાર્ક ગ્રીન વ્યૂહાત્મક ભાગીદારીને મજબૂત કરવા માટે આપણો સહયોગ ચાલુ રાખવા માટે આતુર છું. @Statsmin".
Warm congratulations to Ms. Mette Frederiksen for her re-election as the Prime Minister of Denmark. I look forward to continuing our cooperation in strengthening the India-Denmark Green Strategic Partnership. @Statsmin
— Narendra Modi  December 15, 2022
YP/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
20મી આસિયાન-ભારત સમિટમાં પ્રધાનમંત્રીની શરૂઆતની ટિપ્પણી
મહામહિમ, રાષ્ટ્રપતિ જોકો વિડોડો,
મહામહિમ,
મહાનુભાવો,
નમસ્કાર
આપણી ભાગીદારી તેના ચોથા દાયકામાં પ્રવેશી રહી છે.
આ સંદર્ભે, ભારત-આસિયાન શિખર સંમેલનની સહ-અધ્યક્ષતાથી મને ઘણો આનંદ થાય છે.
આ સમિટના શાનદાર આયોજન માટે, હું રાષ્ટ્રપતિ વિડોડોને હૃદયપૂર્વક અભિનંદન આપું છું અને આભાર વ્યક્ત કરું છું.
હું આસિયાન જૂથના સક્ષમ નેતૃત્વને પણ અભિનંદન આપું છું.
હું કંબોડિયાના પ્રધાનમંત્રી મહામહિમ હુન માનેટને તાજેતરમાં પદ સંભાળવા બદલ મારા હૃદયપૂર્વક અભિનંદન પાઠવું છું.
હું આ બેઠકમાં નિરીક્ષક તરીકે તિમોર-લેસ્ટેના પ્રધાનમંત્રી મહામહિમ ઝાનાના ગુસ્માઓનું પણ સ્વાગત કરું છું.
મહામહિમ,
આપણો ઇતિહાસ અને ભૂગોળ ભારત અને આસિયાનને જોડે છે.
સહિયારા મૂલ્યોની સાથે પ્રાદેશિક એકતા,
શાંતિ, સમૃદ્ધિ અને બહુધ્રુવીય વિશ્વમાં સહિયારી માન્યતા પણ આપણને એક સાથે બાંધે છે.
ASEAN એ ભારતની એક્ટ ઈસ્ટ પોલિસીનો કેન્દ્રીય આધારસ્તંભ છે.
ભારત ASEAN કેન્દ્રિયતા અને ઈન્ડો-પેસિફિક પર આસિયાનના દૃષ્ટિકોણને સંપૂર્ણ સમર્થન આપે છે.
ભારતની ઈન્ડો-પેસિફિક પહેલમાં ASEAN અગ્રણી સ્થાન ધરાવે છે.
ગયા વર્ષે, આપણે ભારત-આસિયાન મિત્રતા વર્ષની ઉજવણી કરી હતી અને આપણા સંબંધોને 'કોમ્પ્રીહેન્સિવ સ્ટ્રેટેજિક પાર્ટનરશિપ' સુધી ઉન્નત કર્યા હતા.
મહારાજ, મહામહિમ,
આજે વૈશ્વિક અનિશ્ચિતતાના વાતાવરણમાં પણ આપણા પરસ્પર સહયોગમાં દરેક ક્ષેત્રમાં સતત પ્રગતિ થઈ રહી છે.
આ આપણા સંબંધોની મજબૂતાઈ અને સ્થિતિસ્થાપકતાનો પુરાવો છે.
આ વર્ષની ASEAN સમિટની થીમ 'ASEAN Matters: Epicentrum of Growth' છે.
ASEAN મહત્વ ધરાવે છે કારણ કે અહીં દરેકનો અવાજ સંભળાય છે અને ASEAN વિકાસનું કેન્દ્ર છે કારણ કે આસિયાન ક્ષેત્ર વૈશ્વિક વિકાસમાં નિર્ણાયક ભૂમિકા ભજવે છે.
'વસુધૈવ કુટુંબકમ' - 'એક ધરતી, એક પરિવાર, એક ભવિષ્ય', આ ભાવના ભારતના G-20 પ્રેસિડેન્સીની થીમ પણ છે.
મહારાજ, મહામહિમ,
21મી સદી એશિયાની સદી છે. તે આપણી સદી છે.
આ માટે, કોવિડ પછીની વિશ્વ વ્યવસ્થા અને માનવ કલ્યાણ માટે બધા દ્વારા પ્રયાસો કરવા માટે નિયમ આધારિત નિર્માણ કરવું જરૂરી છે.
મુક્ત અને ખુલ્લા ઈન્ડો-પેસિફિકની પ્રગતિ અને ગ્લોબલ સાઉથના અવાજને ઊંચો કરવો એ બધાના સામાન્ય હિતમાં છે.
હું માનું છું કે આજની ચર્ચાઓ ભારત અને આસિયાન ક્ષેત્રના ભવિષ્યને મજબૂત કરવા માટે નવા સંકલ્પો તરફ દોરી જશે.
કન્ટ્રી કોઓર્ડિનેટર સિંગાપોર, આગામી અધ્યક્ષ લાઓ પીડીઆર, અને તમારા બધા સાથે,
ભારત તમારી સાથે ખભે ખભા મિલાવીને કામ કરવા પ્રતિબદ્ધ છે.
આભાર.
CB/GP/JD
(
કોલસા મંત્રાલય
BCCL, કોલસા મંત્રાલયે 'આઝાદી કા અમૃત મહોત્સવ' ઉજવણીના ભાગરૂપે કોવિડ -19 રસીકરણનું આયોજન કર્યું
દેશવ્યાપી 'આઝાદી કા અમૃત મહોત્સવ' ઉજવણી અંતર્ગત કોલસા મંત્રાલય હેઠળની મીનીરત્ન કંપની  ભારત કોકિંગ કોલ લિમિટેડ  એ કોવિડ -19 સામે ખાસ રસીકરણ અભિયાનનું આયોજન કર્યું છે. આંબેડકર સ્કૂલ ઓફ માર્શલ આર્ટ્સ, જગજીવન નગર, ધનબાદ ખાતે યોજાયેલ આ અભિયાનથી મોટી સંખ્યામાં લોકોને ખાસ કરીને BCCL ના 250 સફાઈ કર્મીઓને કોવિશિલ્ડનો પ્રથમ ડોઝ આપવામાં આવ્યો છે.
સફાઈકર્મીઓ શરૂઆતથી જ કોવિડ -19 સામે બીસીસીએલની લડાઈની કરોડરજ્જુ રહ્યા છે. તેમના સમર્પિત અને સતત પ્રયાસોથી, બીસીસીએલ તેની કોવિડ -19 હોસ્પિટલો, સંસર્ગનિષેધ કેન્દ્રો, કચેરીઓ, ખાણો અને વસાહતોમાં અવિરત સેવાઓ પૂરી પાડવા સક્ષમ રહી છે. જેમને રસીનો પ્રથમ ડોઝ મળ્યો છે તેમને હેન્ડ સેનિટાઇઝરની બોટલ અને ફરીથી વાપરી શકાય તેવા કોટન ફેસ માસ્ક સાથેનું એક પરબિડીયું પણ આપવામાં આવ્યું હતું. આ પ્રસંગે કુલ 300 હેન્ડ સેનિટાઈઝર અને ફેસ માસ્કનું વિતરણ કરવામાં આવ્યું હતું.
SD/GP/BT
(Visitor Counter : 192
મંત્રીમંડળ
મંત્રીમંડળે નાગરિક અને વ્યવસાયિક બાબતોમાં એમએલએટી પર ભારત અને બેલારસ વચ્ચેની સંધિને મંજૂરી આપી
પ્રધાનમંત્રી નરેન્દ્ર મોદીની અધ્યક્ષતામાં મંત્રીમંડળની બેઠકે નાગરિક અને વ્યવસાયિક બાબતોમાં પારસ્પરિક કાયદાકીય સહાય  અંગે પ્રજાસત્તાક ભારત અને પ્રજાસત્તાક બેલારસની વચ્ચેનાં એક સંધિ કરારને મંજૂરી આપી દીધી છે.
એકવાર અમલીકૃત થઇ ગયા બાદ આ સંધિ કરાર બંને પક્ષોની વચ્ચે નાગરિક અને વ્યવસાયિક બાબતોમાં પારસ્પરિક કાયદાકિય મદદને પ્રોત્સાહન આપશે.
આ પ્રસ્તાવ વડે સંલગ્ન પક્ષોના નાગરિકો કે, જેઓ નાગરિક અને વ્યવસાયિક બાબતોની અંદર કાયદાકીય સહાય મેળવવા માંગતા હોય તેમને પ્રસ્તાવિત પક્ષની અંદર કોઇપણ જાતિ, વર્ગ અથવા આવક અંગેના પૂર્વગ્રહ વિના લાભ મળી રહેશે.
NP/J.Khunt/GP/RP
(Visitor Counter : 120
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 34.46 કરોડ લોકોને રસી આપવામાં આવી
છેલ્લા 24 કલાકમાં ભારતમાં 44,111 નવા કેસ નોંધાયા
ભારતનો એક્ટિવ કેસલોડ ઘટીને 4,95,533થયો, છેલ્લા 97 દિવસમાં 5 લાખથી ઓછા
સક્રિય કેસો કુલ કેસોનાં 1.62% થયા
દેશમાં અત્યાર સુધીમાં કુલ 2,96,05,779દર્દી સાજા થયા
છેલ્લા 24 કલાકમાં 57,477 દર્દીઓ સાજા થયા
સતત 51મા દિવસે બિમારીમાંથી સાજા થયેલા લોકોની સંખ્યા દૈનિક નવા કેસોની સંખ્યાથી વધુ
સાજા થવાનો દર વધીને 97.06% થયો
સાપ્તાહિક પોઝિટિવિટી રેટ ઘટીને 5% કરતા ઓછો થઈ ગયો છે, હાલમાં 2.50%
દૈનિક પોઝિટિવીટી રેટ સતત 26મા દિવસે 5 ટકાથી ઓછો 2.35%એ પહોંચ્યો
પરીક્ષણ ક્ષમતામાં નોંધપાત્ર વધારો કરવામાં આવ્યો – કુલ 41.64 કરોડ પરીક્ષણો કરાયા
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી શ્રી 28 મેના રોજ ગુજરાતની મુલાકાતે આવશે
પ્રધાનમંત્રી ‘સહકાર સે સમૃદ્ધિ’ પર વિવિધ સહકારી સંસ્થાઓના નેતાઓના સેમિનારને સંબોધશે
પ્રધાનમંત્રી કલોલ ખાતે ઇફ્કો દ્વારા નિર્મિત નેનો યુરિયા  પ્લાન્ટનું ઉદ્ઘાટન કરશે
પ્રધાનમંત્રી શ્રી રાજકોટમાં આટકોટ ખાતેની મલ્ટિસ્પેશિયાલિટી હોસ્પિટલ માતુશ્રી કે.ડી.પી.ની પણ મુલાકાત લેશે અને જાહેર સમારોહને સંબોધિત કરશે
પ્રધાનમંત્રી શ્રી નરેન્દ્ર મોદી 28 મે, 2022ના રોજ ગુજરાતની મુલાકાત લેશે. સવારે લગભગ 10 વાગ્યે, પ્રધાનમંત્રી નવનિર્મિત રાજકોટમાં આટકોટ ખાતેની મલ્ટિસ્પેશિયાલિટી હોસ્પિટલ માતુશ્રી કે. ડી. પી.ની મુલાકાત લેશે. ત્યારબાદ સ્થળ પર જાહેર કાર્યક્રમમાં તેઓ સંબોધન કરશે. લગભગ બપોરે 4 કલાકે, પ્રધાનમંત્રીશ્રી ગાંધીનગરના મહાત્મા મંદિર ખાતે 'સહકાર સે સમૃદ્ધિ' પર વિવિધ સહકારી સંસ્થાઓના નેતાઓના સેમિનારને સંબોધિત કરશે, જ્યાં તેઓ IFFCO, કલોલ ખાતે નિર્મિત નેનો યુરિયા  પ્લાન્ટનું ઉદ્ઘાટન પણ કરશે.
પ્રધાનમંત્રી ગાંધીનગરમાં
ગુજરાતનું સહકારી ક્ષેત્ર સમગ્ર રાષ્ટ્ર માટે રોલ મોડલ રહ્યું છે. રાજ્યમાં સહકારી ક્ષેત્રમાં 84,000 થી વધુ મંડળીઓ છે. આ મંડળીઓ સાથે લગભગ 231 લાખ સભ્યો સંકળાયેલા છે. રાજ્યમાં સહકારી ચળવળને વધુ મજબુત બનાવવાની દિશામાં વધુ એક પગલું તરીકે, ગાંધીનગરના મહાત્મા મંદિર ખાતે 'સહકાર સે સમૃદ્ધિ' વિષય પર વિવિધ સહકારી સંસ્થાઓના આગેવાનો સાથે સેમિનાર યોજાશે. સેમિનારમાં રાજ્યની વિવિધ સહકારી સંસ્થાઓના 7,000 થી વધુ પ્રતિનિધિઓ ભાગ લેશે.
પ્રધાનમંત્રી લગભગ 175 કરોડ રૂપિયાના ખર્ચે કલોલ ખાતે ઈફ્કો નિર્મિત નેનો યુરિયા  પ્લાન્ટનું પણ ઉદ્ઘાટન કરશે. નેનો યુરિયાના ઉપયોગ દ્વારા પાકની ઉપજમાં વધારાને ધ્યાનમાં રાખીને અલ્ટ્રામોર્ડન નેનો ફર્ટિલાઇઝર પ્લાન્ટની સ્થાપના કરવામાં આવી છે. પ્લાન્ટ દરરોજ 500 મિલીલીટરની લગભગ 1.5 લાખ બોટલનું ઉત્પાદન કરશે.
રાજકોટના આટકોટમાં પ્રધાનમંત્રી
માતુશ્રી કે.ડી.પી. મલ્ટિસ્પેશિયાલિટી હોસ્પિટલ, જેની મુલાકાત પ્રધાનમંત્રીશ્રી દ્વારા લેવામાં આવી રહી છે, તેનું સંચાલન શ્રી પટેલ સેવા સમાજ દ્વારા કરવામાં આવે છે. તે ઉચ્ચતમ તબીબી સાધનો ઉપલબ્ધ કરાવશે અને પ્રદેશના લોકોને વિશ્વ કક્ષાની આરોગ્યસંભાળ સુવિધાઓ પૂરી પાડશે. આ મુલાકાત પછી પ્રધાનમંત્રી જાહેર સમારોહમાં સંબોધન કરશે.
SD/GP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રી જમ્મુ અને કાશ્મીરની અપની પાર્ટીના 24 સભ્યોનાં પ્રતિનિધિમંડળને મળ્યાં
પ્રધાનમંત્રી શ્રી નરેન્દ્ર મોદી આજે નવી દિલ્હીમાં લોક કલ્યાણ માર્ગ ખાતે શ્રી અલ્તાફ બુખારીનાં નેતૃત્વમાં જમ્મુ અને કાશ્મીરની અપની પાર્ટીનાં 24 સભ્યોનાં પ્રતિનિધિમંડળને મળ્યાં હતાં.
પ્રધાનમંત્રીએ તેમની સાથે વાત કરતાં જમ્મુ અને કાશ્મીરમાં પરિવર્તનમાં જનભાગીદારી માટે અપીલ કરી હતી તથા વહીવટીતંત્ર જનતાની જરૂરિયાતો સમજે એના મહત્ત્વ પર ભાર મૂક્યો હતો. પ્રધાનમંત્રીએ એ વાતની નોંધ લીધ હતી કે, આ વિસ્તારમાં રાજકીય સંકલનની પ્રક્રિયાને ઝડપથી આગળ વધારીને લોકશાહીને મજબૂત કરી શકાશે.
યુવા સશક્તીકરણ પર પ્રધાનમંત્રીએ જણાવ્યું હતું કે, જમ્મુ અને કાશ્મીરના વિકાસ માટે યુવા પેઢીએ પ્રેરકબળ તરીકે કામ કરવું જોઈએ. તેમણે જમ્મુ અને કાશ્મીરમાં સંપૂર્ણ પરિવર્તન લાવવા યુવાનો માટે રોજગારીની નવી તકો ઊભી કરવાના અને કૌશલ્ય વિકાસનું મહત્ત્વ વ્યક્ત કર્યું હતું.
પ્રધાનમંત્રીએ પ્રતિનિધિમંડળને ખાતરી આપી હતી કે, સરકાર માળખાગત વિકાસ અને પ્રવાસન જેવા ક્ષેત્રોમાં રોકાણની નવી તકો ઊભી કરવા પર વિસ્તૃત ધ્યાન કેન્દ્રીત કરીને વિસ્તારના આર્થિક વિકાસ પ્રત્યે પ્રતિબદ્ધ છે. તેમણે જમ્મુ અને કાશ્મીરની તમામ સમસ્યાઓનું સમાધાન કરવા માટે સરકારનાં સંપૂર્ણ સાથસહકારની ખાતરી આપી હતી.
પ્રધાનમંત્રીએ વસતિજન્ય ફેરફારો, સીમાંકનની કવાયત અને રાજ્યમાં કાયમી વસવાટની મંજૂરી જેવા વિવિધ મુદ્દાઓ પર પ્રતિનિધિમંડળ સાથે ચર્ચા કરી હતી. સંસદમાં પોતાના નિવેદનનો સંદર્ભ ટાંકીને પ્રધાનમંત્રીએ ભારપૂર્વક જણાવ્યું હતું કે, સરકાર વહેલામાં વહેલી તકે જમ્મુ અને કાશ્મીરને રાજ્યનો દરજ્જો મળવાની શક્યતાને સાકાર કરવા તમામ વર્ગો સાથે કામ કરશે.
અપની પાર્ટીનાં પ્રમુખ શ્રી અલ્તાફ બુખારીએ જણાવ્યું હતું કે, જ્યારે 5 ઓગસ્ટ, 2019નો રોજ કલમ 370 અને કલમ 35-એને રદ કરવાનો નિર્ણય લેવાયો હતો, ત્યારે એ તારીખ જમ્મુ અને કાશ્મીરના ઇતિહાસમાં સીમાચિહ્નરૂપ ક્ષણ હતી.
પ્રતિનિધિમંડળે જમ્મુ અને કાશ્મીરનાં વિકાસ માટે સતત સાથસહકાર આપવા અને પ્રયાસો કરવા બદલ પ્રધાનમંત્રીનો આભાર માન્યો હતો. તેમણે વિસ્તારમાં શાંતિ અને સુરક્ષા જાળવવા માટે સરકારનાં પ્રયાસો, સુરક્ષા સંસ્થાઓ અને જમ્મુ અને કાશ્મીરનાં લોકોના પ્રયાસોની પ્રશંસા પણ કરી હતી.
RP
(Visitor Counter : 84
વિદ્યુત મંત્રાલય
SJVN દ્વારા હિમાચલ પ્રદેશમાં 382 મેગાવોટ સુન્ની ડેમ હાઇડ્રો ઇલેક્ટ્રિક પ્રોજેક્ટ માટે રોકાણની મંજૂરી
માનનીય પ્રધાનમંત્રી શ્રી નરેન્દ્ર મોદીની અધ્યક્ષતામાં આર્થિક બાબતોની કેબિનેટ સમિતિએ SJVN લિમિટેડ દ્વારા હિમાચલ પ્રદેશમાં 382 મેગાવોટના સુન્ની ડેમ હાઇડ્રો ઇલેક્ટ્રિક પ્રોજેક્ટ માટેના રોકાણને મંજૂરી આપી છે, જેની અંદાજિત કિંમત રૂ. 2614.51 કરોડ સહિત રૂ. 13.80 કરોડ ઈન્ફ્રાસ્ટ્રક્ચર સક્ષમ કરવાના ખર્ચ માટે ભારત સરકાર તરફથી અંદાજપત્રીય સહાય તરીકે, જાન્યુઆરી, 2022 સુધી રૂ.246 કરોડના સંચિત ખર્ચ માટે એક્સ-પોસ્ટ ફેક્ટો મંજૂરી આપવામાં આવી છે.
રૂ.2614 કરોડના પ્રોજેક્ટ ખર્ચમાં રૂ.2246.40 કરોડની સખત કિંમત, બાંધકામ દરમિયાનનું વ્યાજ  અને અનુક્રમે રૂ. 358.96 કરોડ અને રૂ. 9.15 કરોડના ફાઇનાન્સિંગ ચાર્જિસ નો સમાવેશ થાય છે. જથ્થામાં ફેરફાર  અને ડેવલપરને કારણે થતા સમયના વધારાને કારણે ખર્ચની વિવિધતા માટે સંશોધિત ખર્ચ મંજૂર મંજૂર ખર્ચના 10% સુધી મર્યાદિત રહેશે.
આત્મનિર્ભર ભારત અભિયાનના ઉદ્દેશ્યો અને ઉદ્દેશોને ધ્યાનમાં રાખીને, SJVN દ્વારા 382 મેગાવોટના સુન્ની ડેમ HEPની સ્થાપનાની વર્તમાન દરખાસ્ત સ્થાનિક સપ્લાયર્સ/સ્થાનિક સાહસો/MSMEsને વિવિધ લાભો પ્રદાન કરશે અને રોજગારને પ્રોત્સાહન આપવા ઉપરાંત દેશમાં ઉદ્યોગસાહસિકતાની તકોને પ્રોત્સાહિત કરશે. પ્રદેશનો સામાજિક-આર્થિક વિકાસ. પ્રોજેક્ટના અમલીકરણથી પ્રોજેક્ટના ટોચના બાંધકામ દરમિયાન લગભગ 4000 વ્યક્તિઓને પ્રત્યક્ષ અને પરોક્ષ રોજગારીનું સર્જન થશે.
YP/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 88
પ્રધાનમંત્રીનું કાર્યાલય
પ્રધાનમંત્રીએ બહેરીનના હિઝ રોયલ હાઈનેસ ક્રાઉન પ્રિન્સ અને પ્રધાનમંત્રી સલમાન બિન હમાદ અલ ખલીફા સાથે ટેલિફોન પર વાત કરી
પ્રધાનમંત્રી શ્રી નરેન્દ્ર મોદીએ આજે બહેરીનના હિઝ રોયલ હાઈનેસ ક્રાઉન પ્રિન્સ અને પ્રધાનમંત્રી સલમાન બિન હમાદ અલ ખલીફા સાથે ટેલિફોન પર વાત કરી. એચઆરએચ પ્રિન્સ સલમાને ભારતના પ્રજાસત્તાક દિવસ નિમિત્તે શુભેચ્છા પાઠવી હતી.
બંને નેતાઓએ ભારત અને બહેરીન વચ્ચેના દ્વિપક્ષીય સંબંધોની સમીક્ષા કરી અને સંતોષ વ્યક્ત કર્યો કે સંબંધોમાં રાજકીય, વેપાર અને રોકાણ, ઊર્જા, આરોગ્ય, સુરક્ષા અને લોકોથી લોકોના સંપર્કો સહિતના વિવિધ ક્ષેત્રોમાં સતત પ્રગતિ જોવા મળી છે. ભારત અને બહેરીન 2021-22માં બે દેશો વચ્ચે રાજદ્વારી સંબંધોની સ્થાપનાની સુવર્ણ જયંતીની ઉજવણી કરી રહ્યા છે.
પ્રધાનમંત્રીએ કોવિડ મહામારી દરમિયાન બહેરીનમાં ભારતીય સમુદાયની ઉત્તમ કાળજી લેવા માટે, તેમજ તેમની સામાજિક અને સાંસ્કૃતિક જરૂરિયાતોનું ધ્યાન રાખવા બદલ બહેરીનના નેતૃત્વનો આભાર માન્યો હતો.
પ્રધાનમંત્રી શ્રી નરેન્દ્ર મોદીએ મહામહિમ કિંગ હમાદ બિન ઈસા અલ ખલીફાને તેમની શુભેચ્છાઓ પાઠવી અને હિઝ રોયલ હાઈનેસ ક્રાઉન પ્રિન્સ અને પ્રધાનમંત્રી પ્રિન્સ સલમાન બિન હમદ અલ ખલીફાને અગાઉ ભારતની મુલાકાત માટે પાઠવેલા આમંત્રણનો પુનરોચ્ચાર કર્યો હતો.
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
સ્વાસ્થ્ય અને પરિવાર કલ્યાણ મંત્રાલય
કોવિડ-19 અપડેટ
રાષ્ટ્રવ્યાપી રસીકરણ અભિયાન અંતર્ગત અત્યાર સુધી 187.67 કરોડ રસીના ડોઝ આપવામાં આવ્યા
ભારતમાં સક્રિય કેસનું ભારણ 15,873 થયું
સક્રિય કેસનું ભારણ હાલમાં 0.04% છે
સાજા થવાનો દર હાલમાં 98.75% નોંધાયો
છેલ્લા 24 કલાકમાં 1,755 દર્દીઓ સાજા થયા, કુલ વધીને 4,25,19,479 દર્દીઓ સાજા થયા
છેલ્લા 24 કલાકમાં ભારતમાં 2,593 નવા કેસ નોંધાયા
દૈનિક પોઝિટિવીટી દર 0.59% પહોંચ્યો
સાપ્તાહિક પોઝિટિવીટી દર હાલમાં 0.54% છે
કુલ 83.47 કરોડ પરીક્ષણો કરવામાં આવ્યા, છેલ્લા ચોવિસ કલાકમાં 4,36,532 ટેસ્ટ કરાયા
SD/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(Visitor Counter : 132
પ્રધાનમંત્રીનું કાર્યાલય
પ્રધાનમંત્રીએ જન ધન ખાતામાં મહત્ત્વપૂર્ણ સીમાચિહ્ન પર ખુશી વ્યક્ત કરી
જન ધન ખાતા 50 કરોડને પાર
પ્રધાનમંત્રી શ્રી નરેન્દ્ર મોદીએ જનધન ખાતામાં નોંધપાત્ર સીમાચિહ્નરૂપ સિદ્ધિ પર ખુશી વ્યક્ત કરી છે. જનધન ખાતાની સંખ્યા 50 કરોડને પાર કરી ગઈ છે.
શ્રી મોદીએ એમ પણ કહ્યું કે આ જોઈને આનંદ થાય છે કે આમાંથી અડધાથી વધુ ખાતા આપણી નારી શક્તિના છે.
પીઆઈબી ઈન્ડિયાના ટ્વીટના જવાબમાં પીએમએ કહ્યું;
“આ એક નોંધપાત્ર સીમાચિહ્નરૂપ છે.
તે જોઈને આનંદ થાય છે કે આમાંથી અડધાથી વધુ ખાતા આપણી નારી શક્તિના છે. ગ્રામીણ અને અર્ધ-શહેરી વિસ્તારોમાં 67% ખાતા ખોલવામાં આવતાં, અમે એ પણ સુનિશ્ચિત કરીએ છીએ કે નાણાકીય સમાવેશના લાભો આપણા દેશના દરેક ખૂણે પહોંચે."
CB/GP/NP
સોશિયલ મીડિયા પર અમને ફોલો કરો : @PIBAhmedabad /pibahmedabad1964 /pibahmedabad pibahmedabad1964[at]gmail[dot]com
(
પ્રધાનમંત્રીનું કાર્યાલય
પ્રધાનમંત્રીએ ચૂંટાયેલા રાષ્ટ્રપતિ યૂન સુક-યોલને ચૂંટણીમાં તેમની જીત બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ ચૂંટાયેલા રાષ્ટ્રપતિ યૂન સુક-યોલને ચૂંટણીમાં તેમની જીત બદલ અભિનંદન પાઠવ્યા છે.
એક ટ્વિટમાં, પ્રધાનમંત્રીએ કહ્યું;
"હું રાષ્ટ્રપતિ તરીકે ચૂંટાયેલા યૂન સુક-યોલને ચૂંટણીમાં તેમની જીત બદલ હાર્દિક અભિનંદન આપું છું. હું ભારત-ROK વિશેષ વ્યૂહાત્મક ભાગીદારીને વધુ વિસ્તૃત અને મજબૂત કરવા તેમની સાથે કામ કરવા આતુર છું. ”
SD/GP/JD
સોશિયલ મીડિયા પર અમને ફોલો કરો : @PIBAhmedabad /pibahmedabad1964
(
પ્રધાનમંત્રીનું કાર્યાલય
પ્રધાનમંત્રીએ મહામહિમ મિયાં મુહમ્મદ શહબાઝ શરીફને પાકિસ્તાનના પ્રધાનમંત્રી તરીકે ચૂંટાવા બદલ અભિનંદન પાઠવ્યા
પ્રધાનમંત્રી શ્રી નરેન્દ્ર મોદીએ મહામહિમ મિયાં મુહમ્મદ શહબાઝ શરીફને પાકિસ્તાનના પ્રધાનમંત્રી તરીકે ચૂંટાવા બદલ અભિનંદન પાઠવ્યા છે. શ્રી મોદીએ કહ્યું છે કે ભારત આતંકવાદ મુક્ત પ્રદેશમાં શાંતિ અને સ્થિરતા ઈચ્છે છે જેથી બંને દેશો તેના વિકાસના પડકારો પર ધ્યાન કેન્દ્રિત કરી શકે.
એક ટ્વિટમાં, પ્રધાનમંત્રીએ કહ્યું;
"મહામહિમ મિયાં મુહમ્મદ શહબાઝ શરીફને પાકિસ્તાનના પ્રધાનમંત્રી તરીકે ચૂંટાવા બદલ અભિનંદન. ભારત આતંકવાદ મુક્ત પ્રદેશમાં શાંતિ અને સ્થિરતા ઈચ્છે છે, જેથી અમે અમારા વિકાસના પડકારો પર ધ્યાન કેન્દ્રિત કરી શકીએ અને અમારા લોકોની સુખાકારી અને સમૃદ્ધિ સુનિશ્ચિત કરી શકીએ. "
SD/GP/JD
(
સંરક્ષણ મંત્રાલય
નૌસેનાના મુંબઇ ડોકયાર્ડે ઓછા ખર્ચમાં કોરોનાવાયરસની તપાસમાં કામ લાગે તેવી ઇન્ફ્રારેડ સેંસરવાળી ટેમ્પરેચર ગન વિકસાવી
નેવલ ડોકયાર્ડ, મુંબઈએ ઓછો ખર્ચે બની શકે તેવી અને પોતાના હાથમાં રાખીને ઉપયોગ થઈ શકે તેવી ટેમ્પરેચર ગન વિકસાવી છે. આ ગન યાર્ડના પ્રવેશ દ્વારે કર્મચારીઓનું મોટી સંખ્યામાં સ્ક્રીનીંગ કરી શકે છે. આ ગન વિકસાવવાથી ગેટ પર સલામતી વિભાગના સંત્રીઓનો બોજ ઓછો થયો છે. આ સાધન રૂ. 1,000થી પણ ઓછા ખર્ચે વિકસાવવામાં આવ્યું છે અને તેમાં તરિક સાધનોનો ઉપયોગ કરવામાં આવ્યો છે..
હાલમાં ચાલી રહેલી કોરોનાવાયરસ મહામારીને કારણે તાજેતરનાં વર્ષોમાં દુનિયામાં જોવા મળેલી સૌથી મોટી મેડિકલ ઈમર્જન્સીઓમાં ગણના પામે તેવી સ્થિતિ ઉભી થઈ છે. ચેપ લાગેલા લોકોની સંખ્યામાં ભારે વધારો થઈ રહ્યો છે. દેશની તબીબી ક્ષેત્રની માળખાગત સુવિધાઓની કસોટી થાય તેવી સ્થિતિ છે.
વેસ્ટર્ન નેવલ કમાન્ડના 258 વર્ષ જૂના નૌકા દળના ડોકયાર્ડ માં દૈનિક અંદાજે 2,000થી વધુ કર્મચારીઓ પ્રવેશ કરે છે. કોરોના વાયરસ મહામારીના સંદર્ભમાં આ કર્મચારીઓનુ વેસ્ટર્ન ફ્લીટના ડોકયાર્ડમાં પ્રવેશતી વખતે, યાર્ડની અંદર જ સ્ક્રીનીંગ કરવુ જરૂરી બની રહે છે. સ્ક્રીનીંગ કરવાની અત્યંત પ્રાથમિક પદ્ધતિ સંપર્ક થાય નહિ તેવા સાધન વડે સંભવિત દર્દીના શરીરનુ તાપમાન માપવાની છે.
કોરોના વાયરસ ફાટી નીકળ્યો ત્યારથી બજારમાં નોન-કોન્ટેક્ટ થર્મોમીટર એટલે કેટેમ્પરેચર ગનની તંગી વર્તાઈ રહી છે. એની અછત દૂર કરવા મોટી સંખ્યામાં જરૂર પડે છે. બજારમાં જે ગન મળે છે તેની ઊંચી કીંમત વસૂલાય છે. અછતની આ સ્થિતિને પહોંચી વળવા નેવલ ડોકયાર્ડ મુંબઈએ સરળતાથી ઉપયોગમાં લઈ શકાય તેવી ઇન્ફ્રારેડ આધારિત ટેમ્પરેચર સેન્સર હેન્ડ ગન વિકસાવી છે, જે 0.02 ડીગ્રી સેલ્સિયસની ચોકસાઈ ધરાવે છે, તેમા નોન કોન્ટેક્ટ થર્મોમીટરમાં ઈનફ્રારેડ સેન્સર અને એલઈડી ડિસ્પ્લે હોય છે અને સાથે માઈક્રો કન્ટ્રોલર જોડેલુ હોય છે, જે 9 વોટની બેટરી વડે ચાલે છે અને તેનાથી મોટી સંખ્યામાં સ્ક્રીનિંગ થઈ શકે છે. આ પહેલને કારણે યાર્ડના પ્રવેશ માર્ગ પર કર્મચારીઓનુ મોટી સંખ્યામાં સ્ક્રીનીંગ શક્ય બન્યુ છે અને તેના કારણે ગેટ ઉપર ફરજ બજાવતા સુરક્ષા જવાનના કાર્યબોજમાં ઘટાડો થયો છે. આ સાધનનો ત્પાદન ખર્ચ રૂ. 1,000 કરતાં પણ ઓછો હોવાથી ડોકયાર્ડ જરૂર પડે તો તેની ઉત્પાદન ક્ષમતામાં વધારો કરી શકે તેમ છે. આ હેતુથી તેના ઘટકો એકત્ર કરવાની કામગીરી ચાલી રહી છે.
GP/RP